钦定古今图书集成/明伦汇编/氏族典/第380卷 > 《廖用贤尚友录》 > 纪诫
## 钦定古今图书集成/明伦汇编/氏族典/第380卷 > 《廖用贤尚友录》 > 纪诫

按《文安县志》：“诫字勉夫，方伯常仲子。嘉靖戊午举于
乡，明年成进士，授南京行人，迁工部虞衡司郎中，出
知怀庆府，治郡如理家事。以材望擢山西按察司副
使，整饬井陉、兵备三关，令民什伍相保，互相纠察，盗
无所容，境内肃然。诫事亲孝，居恒不离左右，有疾，侍
汤药尤谨。父晚举二幼子，友爱特至。事兄如事父，与”
人交，情愫披豁，胸次洒然，学问该博，为文能达其意。
当官政绩茂著。谢政归，识者惜之